PIÈCES A L’APPUI. 
233 
» De vostre bouche doulcement 
Le baisiez, ainsi qu’il afiert; 
De vos mains gracieusement 
L’acolez, s’il vous en requiert ; 
Et, puisque vous savez qu’il quiert, 
Emploiez vos piés à courir 
Es lieux où vous pensez qu’il iert, 
Pour humblement le secourir. 
» Ne soiez aussi oultrageuse 
Comme je vous ay dit devant, 
Convoiteuse ne envieuse, 
Ne par ire aucun mal parlant ; 
Car il fault qu’il face semblant 
Aux aultres , s’il vous veult céler, 
Ainsi qu’avons oy devant, 
Ou tout se pourroit révéler. 
» Ne soiez aussi parecheuse 
D’aler quelque part que l’orrez ; 
Soiez nette, non vicieuse ; 
Faittes le mieulx que vous pourrés , 
Et gardez ne vous sourriez 
En cel ort péchié d’avarice , 
Et vous arez tant que vouldrés 
Des biens d’Amours en son service. 
» Gromandise aussi évitez, 
Car c’est un péchié ort et sale. 
S’en amours vous délités , 
Vous vivez mieulx qu’en plaine sale 
Où chascun mengne , boit et gale. 
Amours ne veult pas grans viandes ; 
Pour ce qu’elle a visaige pale, 
Elle ayme chosettes friandes. 
» Des œuvres de miséricorde 
Acomplir souvent vous souviengne, 
Et gardez que ne vous estorde ; 
Quelque povret qui à vous viengne, 
Tom. XIII. 
Que resconforté ne se tiengne 
De quelque aumosne que ce soit ; 
Et lui donnez , quoiqu’il aviengne , 
Ung regard ou un doulx atrait. 
» Vous avez fait de bien grans maulx , 
Comme vous m’avez confessé, 
Et y a cas espéciaulx 
De quoy je suis fort empressé. 
Et pourtant gardez expresse 
Qu’envers Amours plus ne failliez, 
Et que Dangier soit oppressé 
De vous, quelque part que alliez. 
» Fille , se n’estoit le désir 
Que j’ay de vostre sauvement. 
Jamais ne prendroie loisir 
De vous oyr tant seulement; 
Car vous avez si folement 
Péchié, qu’on ne pourroit plus ; maiz 
Requérez Amours humblement 
Qu’il vous pardonne voz meffaiz. 
» Avez-vous propos , belle seur, 
De jamais n’offenser Amours ? » 
— « Oy, certes, de très-bon cueur 
Luy requiers pardon à tousiours. 
Jamais ne feray telz folours, 
Mon doulx père; non , sur ma foy. >i 
— » Dieu ara mercy de voz plours , 
Et je feray ce que je doy. 
» Amours est tant miséricors 
Et tant béning que c’est merveille; 
Et, si n’est pas le dolent mort 
Qui pour vostre amour tant travaille , 
Je cornerai tant à l’oreille 
Du Dieu, qu’i vous pardonnera ; 
Maiz que vostre cuer faire vueille 
Ce que l’on vous ordonnera. 
30 
